Når DR-byen, Storebælts Broen og for den sags skyld også Musikken Hus i Aalborg overskrider sit budget, så kan folkene bag faktisk ikke tillade sig at være overraskede. Faktisk sker det i ni ud af ti tilfælde. Det viser professor Bent Flyvbjergs forskning gennem de seneste 10 år, hvor han har undersøgt byggeprojekter i 20 lande. Kritikerne kalder ham for negativ og brofjendsk. Det afviser han selv, og siger at han bare påpeger at de løbske budgetter kan undgås. Derfor er den politiske og mediemæssige interesse for doktorafhandlingen stor - så stor at Aalborg Universitet for første gang valgte at streame begivenheden direkte over internettet. Monumentglade politikere underbudgetterer nemlig ifølge professoren byggerier, for at få dem vedtaget. Det kan undgås hvis politikerne i højere grad bliver holdt ansvarlige og i værste fald får en plettet straffeattest, hvis en budgettet løber løbsk, mener Bent Flyvbjerg, der så sent som i dag har lagt sig ud med trafikministeren Flemming Hansen (Kons.), ved at sige, at han ikke tror på økonomien i en Femern Bælt bro.

Opsummering:
Budgetoverskridelser i store offentlige projekter kan udgås, hvis politikerne bag i langt højere grad bliver holdt personligt ansvarlige. Det mener den kontroversielle professor Bent Flyvbjerg, der i dag forsvarede sin doktorafhandling om emnet på Aalborg